
Către,
BIROUL PERMANENT AL 
CAMEREI DEPUTAŢILOR


Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.15/2010 pentru modificarea art.13 alin.(2) din ordonanţa de urgenţă a Guvernului nr.196/2005 privind Fondul pentru mediu şi propunerii legislative pentru modificarea şi completarea articolului 131 din Ordonanţa de urgenţă a Guvernului nr.196/2005 privind Fondul pentru mediu, trimise comisiei în vederea dezbaterii pe fond, cu adresele nr. PL.x 326 din 20 mai 2010 şi Pl.x 231 din 3 mai 2010.
PREŞEDINTE,

Sulfina BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	24 iunie 2010

	Nr.
	26/1414

26/1348


R A P O R T

asupra proiectului de Lege privind aprobarea Ordonanţei de urgenţă a Guvernului nr.15/2010 pentru modificarea art.13 alin.(2) din ordonanţa de urgenţă a Guvernului nr.196/2005 privind Fondul pentru mediu (PL.x 326) şi propunerii legislative pentru modificarea şi completarea articolului 131 din Ordonanţa de urgenţă a Guvernului nr.196/2005 privind Fondul pentru mediu (Pl.x 231)

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 326 din 20 mai 2010, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.15/2010 pentru modificarea art.13 alin.(2) din Ordonanţa de urgenţă a Guvernului nr.196/2005 privind Fondul pentru mediu, înregistrat cu nr.26/1414 din 27 mai 2010 şi prin adresa nr. Pl.x 231 din 3 mai 2010, cu dezbatere pe fond, în procedură obişnuită, a propunerii legislative pentru modificarea şi completarea articolului 131 din Ordonanţa de urgenţă a Guvernului nr.196/2005 privind Fondul pentru mediu, înregistrată cu nr.26/1348 din 5 mai 2010.

La întocmirea prezentului raport Comisia a avut în vedere:

· avizele favorabile ale Consiliului Legislativ (nr.142/23.02.2010 şi nr.1499/14.12.2009);
· avizele favorabile ale Comisiei juridice, de disciplină şi imunităţi (PL.x 326/26.05.2010 şi Pl.x 231/26.05.2010);

· avizul favorabil al Comisiei pentru buget, finanţe şi bănci (nr.22/293/2010) la PL.x 326/2010;

· avizul negativ al Comisiei pentru buget, finanţe şi bănci (nr.22/228/2010) la PL.x 231/2010;

· avizul favorabil al Comisiei pentru agricultură, silvicultură, industrie alimentară şi servicii specifice (nr.24/468/2010) la PL.x 326/2010;
· punctul de vedere negativ al Guvernului (nr.750/22.03.2010) la Pl.x 231/2010.


Proiectul de lege a fost adoptat de Senat în şedinţa din 18 mai 2010.


Propunerea legislativă a fost respinsă de Senat în şedinţa din 26 aprilie 2010

Proiectul de lege are ca obiect de reglementare modificarea lit.p) a alin.(2) al art.13 din  Ordonanţa de urgenţă a Guvernului nr.196/2005 privind Fondul pentru mediu, aprobată cu modificări şi completări prin Legea nr.105/2006, cu modificările şi completările ulterioare, în sensul includerii, în regim de urgenţă, printre categoriile de proiecte eligibile pentru finanţare din Fondul de mediu, care vizează îmbunătăţirea performanţei de mediu, şi a lucrărilor pentru refacerea unor obiective importante de infrastructură rutieră de interes public, grav afectate de alunecările de teren care pot conduce la obturarea scurgerii cursurilor de apă.

Propunerea legislativă are ca obiect de reglementare modificarea şi completarea alin.(1) şi (2) ale art.131 din Ordonanţa de urgenţă a Guvernului nr.196/2005 privind Fondul pentru mediu, aprobată cu modificări şi completări prin Legea nr.105/2006, cu modificările şi completările ulterioare, în sensul finanţării, din sumele provenite din Fondul pentru mediu, a proiectelor de igienizare a subsolurilor tehnice ale blocurilor şi a proiectelor de reabilitare a acoperişurilor blocurilor.

Comisia pentru administraţie publică, amenajarea teritoriului şi echilibru ecologic a examinat proiectul de lege şi propunerea legislativă sus-menţionate, în şedinţele din 8, 15 şi 23 iunie 2010.

La lucrările comisiei au fost prezenţi 31 deputaţi, din totalul de 33 membri ai comisiei.

În urma examinării proiectului de lege şi a propunerii legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, aprobarea  proiectului de Lege privind aprobarea Ordonanţei de urgenţă a Guvernului nr.15/2010 pentru modificarea art.13 alin.(2) din Ordonanţa de urgenţă a Guvernului nr.196/2005 privind Fondul pentru mediu, cu amendamente admise prezentate în anexă, şi respingerea propunerii legislative pentru modificarea şi completarea articolului 131 din Ordonanţa de urgenţă a Guvernului nr.196/2005 privind Fondul pentru mediu.
Potrivit prevederilor art.75 din Constituţia României, republicată şi ale art. 92.alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este  Cameră decizională.


În raport cu obiectul şi conţinutul reglementărilor, proiectul de lege şi propunerea legislativă fac parte din categoria legilor ordinare.

	PREŞEDINTE,
	SECRETAR,

	Sulfina BARBU
	Gheorghe CIOCAN


Intocmit:
Consultant, Nicoleta Toma

Anexa nr.1
Amendamente admise
	Nr.

crt.
	Text iniţial
	Text Senat
	Textul propus de Comisie (autorul amendamentului)
	Motivarea amenda-mentului propus

	1. 1.
	
	Lege

 privind aprobarea Ordonanţei de urgenţă a Guvernului nr.15/2010 pentru modificarea art.13 alin.(2) din Ordonanţa de urgenţă a Guvernului nr.196/2005 privind Fondul pentru mediu 

	Nemodificat
	

	2. 
	
	Art.I – Se aprobă Ordonanţa de urgenţă a Guvernului nr.15/2010 din 23 februarie 2010 pentru modificarea art.13 alin.(2) din Ordonanţa de urgenţă a Guvernului nr.196/2005 privind Fondul pentru mediu,  publicată în Monitorul Oficial al României, Partea I, nr.192 din 26 martie 2010, cu următoarele modificări şi completări:

	Nemodificat
	

	3. 
	Ordonanţa de urgenţă a Guvernului pentru modificarea art.13 alin.(2) din Ordonanţa de urgenţă a Guvernului nr.196/2005 privind Fondul pentru mediu
	1. Titlul Ordonanţei de urgenţă va avea următorul cuprins:
“Ordonanţa de urgenţă a Guvernului pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu”


	Pct.1 - nemodificat
	

	4. 
	Articol unic. – La alineatul (2) al art.13 din ordonanţa de urgenţă a Guvernului nr.196/2005 privind Fondul pentru mediu, publicată în Monitorul Oficial al României, Partea I, nr.1193 din 30 decembrie 2005, aprobată cu modificări şi completări prin Legea nr. 105/2006, cu modificările şi completările ulterioare, litera p) se modifică şi va avea următorul conţinut:

	2. Articolul unic va avea următorul cuprins:
“Articol unic. - Ordonanţa de urgenţă a Guvernului nr.196/2005 privind Fondul pentru mediu, aprobată prin Legea nr. 105/2006, şi publicată în Monitorul Oficial al României, Partea I, nr.1193 din 30 decembrie 2005, cu modificările şi completările ulterioare, se modifică şi se completează după cum urmează:


	Pct.2 - nemodificat
	

	5. 
	
	
	1. Articolul 1 se modifică şi va avea următorul cuprins:
„Art.1. - Fondul pentru mediu este un instrument economico-financiar destinat susţinerii şi realizării proiectelor şi programelor pentru protecţia mediului, în conformitate cu dispoziţiile legale în vigoare în domeniul protecţiei mediului."


	Prin prezentul act normativ se prevede încetarea aplicabilităţii OG nr. 25/2008, astfel încât este necesar ca în această lege să fie preluate dispoziţiile care produc efecte şi pe viitor.

	6. 
	
	1. La articolul 3, alineatul (2) se abrogă.

	2. Nemodificat
	

	7. 
	
	
	3. La articolul 3 alineatul (3) se modifică şi va avea următorul cuprins:

“(3) Administraţia Fondului are în principal, următoarele atribuţii:

a) urmăreşte constituirea şi gestionarea Fondului pentru mediu;

b) întocmeşte bugetul de venituri şi cheltuieli;

c) analizează, selectează şi finanţează programe şi proiecte pentru protecţia mediului, aprobate în conformitate cu prevederile prezentei ordonanţe de urgenţă;

d) urmăreşte şi controlează implementarea proiectelor şi programelor finanţate din Fondul pentru mediu;

e) finanţează lucrări destinate prevenirii, înlăturării şi/sau diminuării efectelor produse de fenomenele meteorologice periculoase la lucrările de gospodărire a apelor, conform dispoziţiilor art. 13;

f) elaborează ghidurile de finanţare aferente categoriilor de proiecte şi programelor pentru protecţia mediului, finanţate din Fondul pentru mediu.”


	Prin prezentul act normativ se prevede încetarea aplicabilităţii OG nr. 25/2008, astfel încât este necesar ca în această lege să fie preluate dispoziţiile care produc efecte şi pe viitor.

	8. 
	
	
	4. La articolul 4 alineatul (1) se modifică şi va avea următorul cuprins:

„Art. 4. – (1) Administraţia Fondului este condusă de un preşedinte cu rang de secretar de stat.”


	Prin prezentul act normativ se prevede încetarea aplicabilităţii OG nr. 25/2008, astfel încât este necesar ca în această lege să fie preluate dispoziţiile care produc efecte şi pe viitor.

	9. 
	
	
	5. La articolul 4, după alineatul (4) se introduc două noi alineate, alineatul (41) şi alineatul (42), cu următorul cuprins:
„(41) Preşedintele Administraţiei Fondului poate delega atribuţiile sale unui vicepreşedinte, cu rang de subsecretar de stat.

(42)  Vicepreşedintele este numit, suspendat şi revocat din funcţie, în condiţiile legii, prin decizie a primului-ministru, la propunerea conducătorului autorităţii publice centrale pentru protecţia mediului şi pădurilor.”

	Este necesar a se introduce funcţia de vicepreşedinte cu rang de subsecretar de stat, dată fiind complexitatea activităţilor Administraţiei Fondului pentru Mediu şi necesitatea a se institui posibilitatea de delegare a atribuţiilor preşedintelui.

	10. 
	
	2. La articolul 4, alineatul (6) va avea următorul cuprins:

„(6) Salarizarea personalului Administraţiei Fondului se face potrivit legii şi contractului colectiv de muncă încheiat la nivelul instituţiei."

	6. Nemodificat
	

	11. 
	
	
	7. La articolul 5, alineatele (1) şi (3) se modifică şi vor avea următorul cuprins:

„(1) Comitetul de avizare are următoarea componenţă:

a) 2 reprezentanţi din cadrul autorităţii publice centrale pentru protecţia mediului şi pădurilor, împuterniciţi prin ordin al ministrului;

b) un reprezentant al Agenţiei Naţionale pentru Protecţia Mediului şi un reprezentant al Gărzii Naţionale de Mediu,  împuterniciţi prin decizie a conducătorului instituţiei respective;

c) câte un reprezentant al celor patru structuri asociative ale administraţiei publice locale;

d) câte un reprezentant din cadrul autorităţii publice centrale pentru finanţe, autorităţii publice centrale pentru economie, autorităţii publice centrale pentru transporturi, autorităţii publice centrale pentru dezvoltare regională, autorităţii publice centrale pentru sănătate, autorităţii publice centrale pentru agricultură, autorităţii publice centrale pentru administraţie şi interne, împuterniciţi prin ordin al ministrului de resort;

e) 2 reprezentanţi al confederaţiei patronale, desemnat de aceasta;

f) un reprezentant al organizaţiilor neguvernamentale din domeniul protecţiei mediului, desemnat de acestea;

g) preşedintele Administraţiei Fondului.
………………………………...
(3) Comitetul de avizare aprobă prin vot proiectele ce urmează să fie finanţate din Fondul pentru mediu, dintre cele propuse de Comitetul director."


	Prin prezentul act normativ se prevede încetarea aplicabilităţii OG nr. 25/2008, astfel încât este necesar ca în această lege să fie preluate dispoziţiile care produc efecte şi pe viitor.

	12. 
	
	3.
La articolul 6, alineatele (1) şi (3) vor avea următorul cuprins:

„(1) Comitetul director este constituit din preşedintele şi vicepreşedintele Administraţiei Fondului, împreună cu conducătorii direcţiilor de specialitate ale acesteia.

……………………………………………….

(3) Comitetul director are următoarele atribuţii:

a)   avizează proiectul bugetului de venituri şi cheltuieli al Fondului pentru mediu şi al Administraţiei Fondului;

b) avizează şi propune spre aprobare Comitetului de avizare proiectele selectate pentru a fi finanţate din Fondul pentru mediu;

c) analizează şi aprobă lista proiectelor respinse de către Comisia de analiză;

d) urmăreşte constituirea şi gestionarea Fondului pentru mediu;

e) aprobă raportul anual privind gestionarea Fondului pentru mediu, pe care îl face public, conform prevederilor legale;

f) avizează ghidurile de finanţare aferente fiecărui program şi proiect pentru protecţia mediului."


	8. Nemodificat 
	

	13. 
	
	4. Articolul 7 va avea următorul cuprins:

„Art.7.- Cheltuielile curente şi de capital ale Administraţiei Fondului se asigură din Fondul pentru mediu, în limita a 5% din veniturile acestuia."


	9. Nemodificat
	

	14. 
	
	5. 5. La articolul 9, alineatul (1) literele a), d) – f), i), l), o), p) şi q) vor avea următorul cuprins:

„a) o contribuţie de 3% din veniturile realizate din vânzarea deşeurilor metalice feroase şi neferoase, inclusiv a bunurilor destinate dezmembrării, obţinute de către generatorul deşeurilor, respectiv deţinătorul bunurilor destinate dezmembrării, persoană fizică sau juridică. Sumele se reţin prin stopaj la sursă de către operatorii economici care desfăşoară activităţi de colectare şi/sau valorificare a deşeurilor, care au obligaţia să le vireze la Fondul pentru mediu;

..........................................

d) o contribuţie de 2 lei/kg, datorată de operatorii economici care introduc pe piaţa naţională ambalaje de desfacere şi bunuri ambalate, pentru diferenţa dintre cantităţile de deşeuri de ambalaje corespunzătoare obiectivelor de valorificare sau incinerare în instalaţii de incinerare cu recuperare de energie şi de valorificare prin reciclare prevăzute în Anexa nr.3 şi cantităţile de deşeuri de ambalaje efectiv valorificate sau incinerate în instalaţii de incinerare cu recuperare de energie şi valorificate prin reciclare;

e) o contribuţie de 2% din valoarea substanţelor clasificate prin acte normative ca fiind periculoase pentru mediu, introduse pe piaţa naţională de către operatorii economici;

f) o contribuţie de 2% din veniturile realizate din vânzarea masei lemnoase şi/sau materiale lemnoase obţinute de către administratorul, respectiv proprietarul pădurii, cu excepţia lemnelor de foc, arborilor şi arbuştilor ornamentali, pomi de Crăciun, răchită şi puieţi;

..........................................

i)     o contribuţie de 2 lei/kg anvelopă, datorată de operatorii economici      care introduc pe piaţa naţională anvelope noi şi/sau uzate destinate reutilizării, pentru diferenţa dintre cantităţile de anvelope corespunzătoare obligaţiilor anuale de gestionare prevăzute în legislaţia în vigoare şi cantităţile efectiv gestionate;

……………………………………………….

l) sumele încasate din restituirea finanţărilor acordate, dobânzi, penalităţi de orice fel, alte operaţiuni financiare derulate din sursele financiare ale Fondului pentru mediu;

……………………………………………….

o)    majorări de întârziere datorate de către debitorii Fondului pentru mediu;

p) o contribuţie de 100 de lei/tonă datorată de unităţile administrativ-teritoriale începând cu data de 1 iulie 2010, în cazul neîndeplinirii obiectivului anual de diminuare cu 15% a cantităţilor de deşeuri municipale şi asimilabile, colectate şi trimise spre depozitare, plata facându-se pentru diferenţa dintre cantitatea corespunzătoare obiectivului anual de diminuare şi cantitatea corespunzătoare obiectivului efectiv realizat prin activităţi specifice de colectare selectivă şi valorificare;

.........................................

q) ecotaxa, în valoare de 0,2 lei/bucată, pentru pungile având mânere integrate sau aplicate destinate a fi umplute la punctele de vânzare, oricare ar fi modul comercializare/distribuire, care nu îndeplinesc cerinţele esenţiale de bîodegradabilitate, reglementate prin Directiva Parlamentului şi Consiliului nr.94/62/CE transpusă prin Hotărârea Guvernului nr.621/2005 privind gestionarea ambalajelor şi a deşeurilor de ambalaje, cu modificările şi completările ulterioare, încasată de la operatorii economici care introduc pe piaţa naţională astfel de ambalaje de desfacere. Ecotaxa se evidenţiază distinct pe documentele de vânzare, iar valoarea acesteia se afişează vizibil la punctul de vânzare, în vederea informării consumatorilor finali;"


	5.
10. Articolul 9, alineatul (1) literele a), d) – f), i), l), o), p), q) şi r) se modifică şi vor avea următorul cuprins:
Nemodificat

Nemodificat

Nemodificat

Nemodificat

Nemodificat

Nemodificat

o) se elimină.
Nemodificat

.........................................

q) ecotaxa, în valoare de 0,1 lei/bucată, aplicată pungilor şi sacoşelor pentru cumpărături, cu mâner integrat sau aplicat, fabricate din materiale obţinute din resurse neregenerabile definite potrivit Ordonanţei de urgenţă a Guvernului nr.195/2005 privind protecţia mediului, aprobată cu modificări şi completări prin Legea nr.265/2006, cu modificările şi completările ulterioare, încasată de la operatorii economici care introduc pe piaţa naţională astfel de ambalaje de desfacere. Ecotaxa se evidenţiază distinct pe documentele de vânzare, iar valoarea acesteia se afişează vizibil la punctul de vânzare, în vederea informării consumatorilor finali;
r) taxa pe poluare pentru autovehicule."
	Prin OUG nr. 39/2010 pentru modificarea şi completarea Ordonanţei Guvernului nr. 92/2003 privind Codul de procedură fiscală a fost reintrodusă noţiunea de dobânzi şi penalităţi de întârziere, în locul celei de majorări de întârziere.
A fost reaşezată ecotaxa, prin taxarea tuturor pungilor/sacoşelor care sunt obţinute din resurse neregenerabile, definite în OUG nr. 195/2005 privind protectia mediului. De asemenea, s-a diminuat la jumătate cuantumul.
Prin prezentul act normativ se prevede încetarea aplicabilităţii OG nr. 25/2008, astfel încât este necesar ca în această lege să fie preluate dispoziţiile care produc efecte şi pe viitor.

	15. 
	
	6. La articolul 9 alineatul (1), după litera r) se introduce o nouă literă, lit.s), cu următorul cuprins:

„s) o taxă de 2 lei/l, aplicată uleiurilor ce fac obiectul Hotărârii Guvernului nr.235/2007 privind gestionarea uleiurilor uzate, datorată începând cu data de 1 ianuarie 2011 de către operatorii economici care introduc pe piaţa naţională astfel de produse, pentru diferenţa dintre cantităţile corespunzătoare obligaţiilor anuale de gestionare prevăzute în Anexa nr.4 şi cantităţile de uleiuri uzate gestionate."


	11. Nemodificat 
	

	16. 
	
	
	12. După art. 9 se introduce un nou articol, articolul 91, cu următorul cuprins:

(1) Administraţia Fondului gestionează un cont separat, la Trezoreria Statului, în care se încasează, începând cu 1 ianuarie 2011, de la producătorii de echipamente electrice şi electronice, respectiv de la organizaţiile colective, sumele reprezentând garanţia constituită conform prevederilor Hotărârii Guvernului nr.448/2005 privind deşeurile de echipamente electrice şi electronice.

(2) Garanţia se reţine de Administraţia Fondului în cazul neîndeplinirii obligaţiei de finanţare a colectării, tratării, valorificării şi eliminării nepoluante a deşeurilor de electrice şi electronice  la sfârşitul perioadei de garantare.

(3) Garanţia prevăzută la alin. (1), forma acesteia şi perioada de garantare se declară la Administraţia Fondului de către producătorii de echipamente electrice şi electronice, respectiv de organizaţiile colective, până la data de 25 ale lunii următoare lunii în care s-a constituit garanţia potrivit prevederilor Hotărârii Guvernului nr.448/2005.

(4) Sumele reprezentand garanţia menţionată la alin. (1) şi rămase neutilizate după un an de la împlinirea perioadei de garantare, se constituie venit la bugetul Fondului pentru mediu. Metodologia de constituire şi gestionare a garanţiei prevăzute la alin. (1), se stabileste prin ordin al autorităţii publice centrale pentru protecţia mediului şi pădurilor în termen de 90 de zile de la intrarea în vigoare a prezentei legi.


	Acest articol a fost elaborat ca urmare a scrisorii Comisiei Europene de punere în întârziere cu privire la neîndeplinirea obligaţiilor de transpunere şi aplicare a art.8 alin.(2) din Directiva 2002/96/CE a Parlamentului European şi a Consiliului din 27 ianuarie 2003 privind deşeurile de echipamente electrice şi electronice (cauza 2010/4000). 

Motivele invocate sunt legate de faptul că sunt mulţi producători de EEE care nu participă la sistemul colectiv de colectare şi eliminare a DEEE şi nici nu colectează în nume propriu în vederea atingerii obligaţiilor anuale de 4 kg/loc.

	17. 
	
	7. La articolul 10, alineatele (1), (4) şi (6) se abrogă.

	13. La articolul 10, alineatul (1) se abrogă.
	

	18. 
	
	8. La articolul 10, alineatele (2) şi (3) vor avea următorul cuprins:
„(2) Taxele prevăzute la art.9 alin.(1) lit.d), i) şi s) se plătesc numai în cazul neîndeplinirii obiectivului de valorificare a deşeurilor de ambalaje, obiectivului de gestionare a anvelopelor uzate, respectiv obligaţiilor anuale de gestionare a uleiurilor uzate prevăzute în legislaţia în vigoare, plata facându-se pe diferenţa dintre obiectivul anual şi obiectivul realizat efectiv de către operatorii economici responsabili.

(3) Operatorii economici care introduc pe piaţa naţională bunuri ambalate şi ambalaje de desfacere şi operatorii economici care introduc pe piaţa naţională anvelope noi şi/sau uzate destinate reutilizării sunt obligaţi să declare lunar, până la data de 25 a lunii următoare celei în care s-a desfăşurat activitatea, cantităţile de ambalaje, respectiv de anvelope, introduse pe piaţa naţională, şi cantităţile de deşeuri de ambalaje valorificate, respectiv cantităţile de anvelope uzate gestionate."


	14. La articolul 10, alineatele (2) si (3) se modifică şi vor avea următorul cuprins:

„(2) Contribuţiile şi taxele prevăzute la art. 9 alin.(1) lit.d), i) şi s) se plătesc numai în cazul neîndeplinirii obiectivului de valorificare a deşeurilor de ambalaje, obiectivului de gestionare a anvelopelor uzate, respectiv obligaţiilor anuale de gestionare a uleiurilor uzate prevăzute în legislaţia în vigoare, plata facându-se pe diferenţa dintre cantităţile aferente obiectivelor anuale, respectiv  a obligaţiilor anuale şi cantităţile realizate efectiv.

(3) Operatorii economici care introduc pe piaţa naţională bunuri ambalate, ambalaje de desfacere, anvelope noi şi/sau uzate destinate reutilizării şi uleiuri sunt obligaţi să declare lunar, până la data de 25 a lunii următoare celei în care s-a desfăşurat activitatea, cantităţile de ambalaje, de anvelope, respectiv de uleiuri, introduse pe piaţa naţională şi cantităţile de deşeuri de ambalaje valorificate, cantităţile de anvelope uzate gestionate, respectiv cantităţile de uleiuri uzate gestionate."

	Modificarea este necesară deoarece taxele se plătesc pentru diferenţa dintre cantităţile aferente obiectivelor anuale de valorificare a deşeurilor de ambalaje şi anvelopelor uzate, respectiv  a obligaţiilor anuale de gestionare a uleiurilor uzate şi cantităţile realizate efectiv.

Este necesar a se face trimitere expresă la toate categoriile pentru care este obligatorie depunerea declaraţiei lunare privind obligaţiile la bugetul Fondului pentru mediu.

	19. 
	
	
	15. La articolul 10, alineatul (4) se abrogă.


	

	20. 
	
	9. La articolul 10, după alineatul (4) se introduc două noi alineate, alin.(41) şi (42), cu următorul cuprins:

„(41) Operatorii economici autorizaţi în vederea preluării responsabilităţii privind realizarea obiectivelor anuale de valorificare şi reciclare a deşeurilor de ambalaje, potrivit prevederilor art.16 alin.(2) lit.b) din Hotărârea Guvernului nr.621/2005, cu modificările şi completările ulterioare, sunt obligaţi să declare trimestrial, până la data de 25 a lunii următoare trimestrului de raportare, situaţia contractelor încheiate şi/sau reziliate cu operatorii economici pentru care au preluat responsabilităţile privind realizarea obiectivelor anuale de valorificare şi reciclare a deşeurilor de ambalaje.

(42) Instrucţiunile privind obligaţia declarării prevăzute la alin.(41) se stabilesc prin ordin al conducătorului autorităţii publice centrale pentru protecţia mediului."


	16. La articolul 10, după alineatul (4) se introduc două noi alineate, alineatul(41) şi alineatul (42), cu următorul cuprins:

„(41) Operatorii economici prevăzuţi la art. 16 alin.(2) lit.b) din Hotărârea Guvernului nr.621/2005 privind gestionarea ambalajelor şi a deşeurilor de ambalaje, cu modificările şi completările ulterioare, sunt obligaţi să declare trimestrial, până la data de 25 a lunii următoare trimestrului de raportare, situaţia contractelor încheiate şi/sau reziliate cu operatorii economici care introduc pe piaţa naţională bunuri ambalate şi ambalaje de desfacere."
(42) Instrucţiunile privind obligaţia declarării prevăzute la alin.(41) se stabilesc prin ordin al conducătorului autorităţii publice centrale pentru protecţia mediului şi pădurilor.

	S-a introdus această obligativitate pentru a se realiza o evidenţă clară a operatorilor economici care transferă obligaţia de a valorifica şi recicla către un operator economic autorizat. 
Reglementare corectă

	21. 
	
	
	17. La articolul 10, alineatul (6) se abrogă.


	

	22. 
	
	
	18. La articolul 10, după alineatul (6) se introduce un nou alineat, alineatul (7), cu următorul cuprins:

„(7) Administraţia Fondului publică anual, pe pagina de Internet proprie, registrul operatorilor economici înregistraţi ca şi contribuabili la Fondul pentru mediu, care cuprinde denumirea operatorului economic şi tipul de contribuţie şi/sau taxă cu care acesta este înregistrat."

	Prin prezentul act normativ se prevede încetarea aplicabilităţii OG nr. 25/2008, astfel încât este necesar ca în această lege să fie preluate dispoziţiile care produc efecte şi pe viitor.

	23. 
	
	10. La articolul 11, alineatele (1) şi (2) vor avea următorul cuprins:
„(1) Sumele prevăzute la art.9 alin.(1) lit.a), b), e), şi f) se declară şi se plătesc lunar de către persoanele juridice şi fizice care desfăşoară activităţile respective, până la data de 25 inclusiv a lunii următoare celei în care s-a desfăşurat activitatea.

(2) Sumele prevăzute la art.9 alin.(1) lit.c) d), i), j), p) şi s) se declară şi se plătesc anual de către persoanele juridice care desfăşoară respectivele activităţi, până la data de 25 ianuarie a anului următor."

	19. La articolul 11, alineatele (1) şi (2) se modifică şi vor avea următorul cuprins:
Nemodificat 
Nemodificat

	

	24. 
	
	11. La articolul 11, după alineatul (2) se introduce un nou alineat, alin.(21), cu următorul cuprins:

„(21) Sumele prevăzute la art.9 alin.(1) lit.q) se declară şi se plătesc trimestrial de către persoanele juridice care desfăşoară respectivele activităţi, până la data de 25 a lunii următoare trimestrului în care s-a desfăşurat activitatea."

	20.Nemodificat 
	

	25. 
	
	12. La articolul 11, alineatul (4) va avea următorul cuprins:
„(4) Modelul şi conţinutul declaraţiilor la Fondul pentru mediu, prevăzute la alin.(1), (2) şi (21), precum şi art.10 alin.(3) se aprobă prin ordin al conducătorului autorităţii publice centrale pentru protecţia mediului, în termen de 30 de zile de la data intrării în vigoare a legii de aprobare a prezentei ordonanţe de urgenţă."


	21. La articolul 11, alineatul (4) se modifică şi va avea următorul cuprins:

„(4) Modelul şi conţinutul declaraţiilor la Fondul pentru mediu, prevăzute la alin.(1), (2) şi (21), precum şi la art.10 alin.(3) se aprobă prin ordin al conducătorului autorităţii publice centrale pentru protecţia mediului şi pădurilor, în termen de 30 de zile de la data intrării în vigoare a legii de aprobare a prezentei ordonanţe de urgenţă."


	Reglementare corectă

	26. 
	
	13. La articolul 12, alineatele (2) şi (3) vor avea următorul cuprins:

„(2) Activitatea privind declararea, stabilirea, verificarea şi colectarea, inclusiv soluţionarea contestaţiilor privind contribuţiile şi taxele la Fondul pentru mediu datorate de către persoanele juridice şi fizice, precum şi îndeplinirea măsurilor asigurătorii şi procedura de executare silită se realizează de către Administraţia Fondului, în condiţiile Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare. Administraţia Fondului are calitatea de creditor bugetar.

(3) Pentru neachitarea la termenul de scadenţă de către debitori a obligaţiilor de plată prevăzute la art.9 alin.(1) lit.a) - j), p), q) şi s) se datorează majorări de întârziere, conform Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare.


	22. La articolul 12, alineatele (2) şi (3) se modifică şi vor avea următorul cuprins:


Nemodificat 

(3) Pentru neachitarea la termenul de scadenţă de către debitori a obligaţiilor de plată prevăzute la art.9 alin.(1) lit.a) - j), p), q) şi s) se datorează dobânzi şi penalităţi de întârziere, conform Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare.

	Prin OUG nr. 39/2010 pentru modificarea şi completarea Ordonanţei Guvernului nr. 92/2003 privind Codul de procedură fiscală a fost reintrodusă noţiunea de dobânzi şi penalităţi de întârziere, în locul celei de majorări de întârziere.

	27. 
	
	14. La articolul 12, alineatele (5) şi (6) se abrogă.


	23. Punctul 14 se elimină
	

	28. 
	„p) lucrări destinate prevenirii, înlăturării şi/sau diminuării efectelor produse de fenomenele meteorologice periculoase la lucrările de gospodărire a apelor aferente obiectivelor din domeniul public al statului, precum şi pentru refacerea unor obiective importante de infrastructură rutieră şi feroviară, grav afectate de alunecări de teren care pot conduce la obturarea scurgerii cursurilor de apă;”

	15. Articolul 13 va avea următorul cuprins:

„Art.13.- (1) Fondul pentru mediu se utilizează pentru finanţarea următoarelor categorii de proiecte şi programe pentru protecţia mediului:

a) reducerea impactului asupra atmosferei, apei şi solului, inclusiv monitorizarea calităţii aerului;

b) reducerea nivelului de zgomot;

c) gestionarea deşeurilor, inclusiv a deşeurilor periculoase;

d) protecţia resurselor de apă, sisteme integrate de alimentare cu
apă, staţii de tratare, canalizare şi staţii de epurare;

e) gospodărirea integrată a zonei costiere;

f) conservarea biodiversităţii şi administrarea ariilor naturale protejate;

g) împădurirea terenurilor degradate, reconstrucţia ecologică şi
gospodărirea durabilă a pădurilor;

h) educaţia şi conştientizarea publicului privind protecţia mediului;

i) creşterea producţiei de energie din surse regenerabile;
j) renaturarea terenurilor scoase din patrimoniul natural;

k) refacerea siturilor contaminate istoric, cu excepţia celor reglementate prin legi speciale;

l)   înlocuirea acoperişurilor din azbest;

m) monitorizări, studii şi cercetări în domeniul protecţiei mediului, pădurilor şi apelor privind sarcini derivate din acorduri internaţionale, directive europene sau alte reglementări naţionale sau internaţionale, precum şi cercetare-dezvoltare în domeniul schimbărilor climatice;

n)  lucrări pentru elaborarea hărţilor de risc pentru bazine sau subbazine hidrografice;

o) închiderea iazurilor de decantare din sectorul minier;

p) lucrări destinate prevenirii, înlăturării şi/sau diminuării efectelor produse de fenomenele meteorologice periculoase la lucrările de gospodărire a apelor aferente obiectivelor din domeniul public al statului;

q) lucrări pentru refacerea unor obiective importante de infrastructură rutieră şi feroviară, grav afectate de alunecări de teren, a căror degradare poate duce la obturarea scurgerii cursurilor de apă;

r) Programul naţional de îmbunătăţire a calităţii mediului prin realizarea de spaţii verzi în localităţi;

s) Programul de stimulare a înnoirii parcului auto naţional;

t) Programul de stimulare a înnoirii parcului naţional de tractoare şi maşini agricole autopropulsate;

u)  Programul de realizare a pistelor pentru biciclişti.

(2) Programele şi proiectele din categoriile prevăzute la alin.(1) sunt finanţate din Fondul pentru mediu prin una dintre următoarele modalităţi, aprobate în Comitetul de avizare:

a) susţinerea  financiară a proiectelor prin finanţare  sau cofinanţare nerambursabilă;

b) cofinanţarea proiectelor finanţate din fonduri comunitare şi/sau alte fonduri internaţionale.

(3) Se acordă susţinere financiară din Fondul pentru mediu pentru proiectele propuse de unităţi administrativ-teritoriale, asociaţii de dezvoltare intercomunitară, instituţii publice, institute de cercetare-dezvoltare, unităţi şi instituţii de învăţământ, organizaţii neguvernamentale, culte recunoscute potrivit legii, forme asociative de administrare şi exploatare a terenurilor agricole sau cu vegetaţie forestieră, operatori economici, inclusiv ocoale silvice, asociaţii de proprietari, persoane fizice, persoane fizice autorizate, întreprinderi individuale şi întreprinderile familiale.
 (4) Categoriile de beneficiari şi metodologia de finanţare care prevede analiza, selectarea, aprobarea, implementării proiectelor şi/sau programelor pentru protecţia mediului prevăzute la art.13 alin.(1), cu excepţia celor prevăzute la alin.(1) lit.o) şi p), se stabilesc prin ghidul de finanţare aferent fiecărui program sau proiect, care se elaborează de Administraţia Fondului şi se aprobă prin ordin al conducătorului autorităţii publice centrale pentru protecţia mediului.

(5) Categoriile de lucrări şi/sau proiecte pentru protecţia mediului care se pot finanţa conform prevederilor alin.(1) lit.o) şi p), precum şi sumele destinate finanţării acestora se aprobă prin hotărâre a Guvernului, la propunerea autorităţii publice centrale pentru protecţia mediului.

(6) Pentru achiziţionarea lucrărilor prevăzute la alin.(1) lit.p) şi a serviciilor aferente acestora, se vor aplica prevederile legislaţie în vigoare privind achiziţiile publice referitoare la situaţiile de forţă majoră.

(7) Finanţarea proiectelor aprobate se realizează în baza contractelor de finanţare anuale sau multianuale.

(8) Sumele rămase neutilizate la sfârşitul anului se reportează în anul următor, fiind utilizate cu aceeaşi destinaţie.

(9) Contractele de finanţare, împreună cu actele prin care se constituie garanţii ale finanţării, dacă este cazul, constituie titluri executorii, fără a fi necesară învestirea cu formulă executorie.

(10) Finanţarea din Fondul pentru mediu se face cu respectarea legislaţiei privind ajutorul de stat, Administraţia Fondului parcurgând toate procedurile, conform legislaţiei naţionale şi comunitare în domeniu.

(11) Ajutoarele de stat individuale şi schemele de ajutor de stat, atât cele exceptate de la obligaţia notificării, cât şi cele supuse obligaţiei de notificare se instituie prin hotărâri ale Comitetului de avizare al Administraţiei Fondului.

(12) Schemele de ajutor de minimis se aprobă prin dispoziţie a preşedintelui Administraţiei Fondului."


	24. Articolul 13 se modifică şi va avea următorul cuprins:


Nemodificat

Nemodificat


Nemodificat


Nemodificat


Nemodificat


Nemodificat


Nemodificat


Nemodificat


Nemodificat


Nemodificat


Nemodificat


Nemodificat


Nemodificat


Nemodificat


Nemodificat


Nemodificat

p) lucrări destinate prevenirii, înlăturării şi/sau diminuării efectelor produse de fenomenele meteorologice periculoase la lucrările de gospodărire a apelor aferente obiectivelor din domeniul public al statului, precum şi pentru refacerea unor obiective importante de infrastructură rutieră şi feroviară, grav afectate de alunecări de teren care pot conduce la obturarea scurgerii cursurilor de apă;
q) instalarea sistemelor de încălzire care utilizează energie regenerabilă, inclusiv înlocuirea sau completarea sistemelor clasice de încălzire;
Nemodificat

s) Programul de stimulare a înnoirii Parcului auto naţional;

t) Programul de stimulare a înnoirii Parcului naţional de tractoare şi maşini agricole autopropulsate;


Nemodificat


Nemodificat

(3) Se acordă susţinere financiară din Fondul pentru mediu pentru proiectele propuse de unităţi administrativ-teritoriale, inclusiv subdiviziuni ale municipiilor, asociaţii de dezvoltare intercomunitară, instituţii publice, institute de cercetare-dezvoltare, unităţi şi instituţii de învăţământ, organizaţii neguvernamentale, culte recunoscute potrivit legii, forme asociative de administrare şi exploatare a terenurilor agricole sau cu vegetaţie forestieră, operatori economici, inclusiv ocoale silvice, asociaţii de proprietari, persoane fizice, persoane fizice autorizate, întreprinderi individuale şi întreprinderile familiale.

(4) Categoriile de beneficiari şi metodologia de finanţare care prevede analiza, selectarea, aprobarea, implementarea proiectelor şi/sau programelor pentru protecţia mediului prevăzute la alin.(1), cu excepţia celor prevăzute la lit.o) şi p), se stabilesc prin ghidul de finanţare aferent fiecărui program sau proiect, care se elaborează de Administraţia Fondului şi se aprobă prin ordin al conducătorului autorităţii publice centrale pentru protecţia mediului şi pădurilor.


Nemodificat

Nemodificat


Nemodificat


Nemodificat


Nemodificat


Nemodificat


Nemodificat


Nemodificat


	În forma adoptată de Senatul României a doua teză a lit. p) din OUG nr. 15/2010 a fost dusă la lit. q). Propunem reglementarea unitară a acestei categorii, dat fiind că se aprobă prin hotărâre a Guvernului.

În forma adoptată de Senatul României această categorie de proiecte a fost omisă, la litera q) aducându-se teza finală a lit. p). Propunem reintroducerea acestei categorii de proiecte care este si acum în vigoare şi se derulează – programul casa verde.
Redactare corectă
Redactare corecta

Este necesar a se completa categoriile de beneficiari de finanţare de la Fondul pentru mediu şi cu subdiviziunile municipiilor, respectiv sectoarele municipiului Bucureşti, la nivelul cărora există autorităţi deliberative şi executive.
Reglementare corectă

	29. 
	
	
	25. Articolul 131 se abrogă.


	Prevederile art. 131 au fost introduse în actuala reglementare a art.13.

	30. 
	
	16. La articolul 15, alineatul (3) va avea următorul cuprins:
„(3) Neafişarea la punctul de vânzare, în loc vizibil, a valorii ecotaxei, în vederea informării consumatorilor finali, constituie contravenţie şi se sancţionează cu amendă de la 2.000 de lei la 2.500 de lei."


	26. La articolul 15, alineatele (2) şi (3) se modifică şi vor avea următorul cuprins: 
„(2) Nedepunerea la termen a declaraţiilor privind obligaţiile la Fondul pentru mediu constituie contravenţie şi se sancţionează cu amendă de la 2.000 lei la 2.500 lei.”

Nemodificat
	Prin prezentul act normativ se prevede încetarea aplicabilităţii OG nr. 25/2008, astfel încât este necesar ca în această lege să fie preluate dispoziţiile care produc efecte şi pe viitor.

	31. 
	
	17. La articolul 15, după alineatul (3) se introduce un nou alineat, alin.(31), cu următorul cuprins:
„(31) Nedepunerea la termen a declaraţiilor prevăzute la art.10 alin.(41) constituie contravenţie şi se sancţionează cu amendă de la 2.000 de lei la 2.500 de lei."


	27. La articolul 15, după alineatul (3) se introduce un nou alineat, alineatul (4), cu următorul cuprins:

„(4) Nedepunerea la termen a declaraţiilor prevăzute la art.10 alin.(41) constituie contravenţie şi se sancţionează cu amendă de la 2.000 de lei la 2.500 de lei."


	Reglementare corectă

	32. 
	
	18.
La articolul 16 alineatul (1), litera a) va avea următorul cuprins:

„a) de către personalul de specialitate din cadrul Administraţiei Fondului şi al Gărzii Naţionale de Mediu, prin unităţile sale teritoriale, pentru contravenţia prevăzută la art.15 alin.(2) şi (31)."
	28. La articolul 16 alineatul (1) se modifică şi va avea următorul cuprins:

„Art.16. - (1) Constatarea contravenţiilor şi aplicarea sancţiunilor se fac după cum urmează:

a) de către personalul de specialitate din cadrul Administraţiei Fondului şi al Gărzii Naţionale de Mediu, prin unităţile sale teritoriale, pentru contravenţia prevăzută la art.15 alin.(2) şi (4).
b) de către personalul împuternicit din cadrul Gărzii Naţionale de Mediu, prin unităţile sale teritoriale, pentru contravenţia prevăzută la art.15 alin.(3).”

	Prin prezentul act normativ se prevede încetarea aplicabilităţii OG nr. 25/2008, astfel încât este necesar ca în această lege să fie preluate dispoziţiile care produc efecte şi pe viitor.

	33. 
	
	19. La articolul 16, după alineatul (2) se introduce un nou alineat, alin.(3), cu următorul cuprins:

„(3) La efectuarea de către Administraţia Fondului a inspecţiei fiscale cu privire la contribuţiile şi taxele datorate bugetului Fondului pentru mediu pot participa şi reprezentanţi ai Gărzii Naţionale de Mediu."


	29. Nemodificat 
	

	34. 
	
	20. Articolul 17 va avea următorul cuprins:

„Art.17.- Metodologia de calcul al contribuţiilor şi taxelor prevăzute la art.9 alin.(l) lit.a) - j), p), q) şi s) se stabileşte prin ordin al conducătorului autorităţii publice centrale pentru protecţia mediului."


	30. Articolul 17 se modifică şi va avea următorul cuprins:

„Art.17.- Metodologia de calcul a contribuţiilor şi taxelor prevăzute la art.9 alin.(1) lit.a) - j), p), q) şi s) se stabileşte prin ordin al conducătorului autorităţii publice centrale pentru protecţia mediului şi pădurilor."

	Reglementare corectă

	35. 
	
	21.  Articolul 19 va avea următorul cuprins:

„Art.19.- Anexele nr.1 - 4 fac parte integrantă din prezenta ordonanţă de urgenţă."


	31. Articolul 19 se modifică şi va avea următorul cuprins:
Nemodificat
	

	31. 
	
	22. După anexele nr.1 şi 2 se introduc două anexe noi, anexele nr.3 şi 4 cu următorul cuprins:


	32. După anexa nr. 2 se introduc două noi anexe, anexele nr.3 şi 4 cu următorul cuprins:

	

	32. 
	
	Art.II.- Ordonanţa de urgenţă a Guvernului nr.196/2005 privind Fondul pentru mediu, aprobată prin Legea nr. 105/2006, şi publicată în Monitorul Oficial al României, Partea 1, nr.1193 din 30 decembrie 2005, cu modificările şi completările ulterioare, inclusiv cu cele aduse prin prezenta lege se va republica în Monitorul Oficial al României, Partea I, dându-se textelor o nouă numerotare.
	Art.II.- (1) La data intrării în vigoare a prezentei legi se abrogă:

a) Ordonanţa Guvernului nr.25/2008 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu, publicată în Monitorul Oficial al României, Partea I, nr.628 din 29 august 2008, cu excepţia literei d) a alineatului (1) al articolului 9, care produce efecte până la data de 31 decembrie 2010.
b) articolul 36 din Legea privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional nr.329/ 2009, cu completările ulterioare, publicată în Monitorul Oficial al României, Partea I, nr.761 din 9 noiembrie 2009.
	Se impune abrogarea acestor prevederi pentru a nu se crea paralelisme legislative, care ar conduce la confuzii în aplicare.



	33. 
	
	
	Art. III. – (1) Proiectele şi programele pentru protecţia mediului aflate în faza de analiză sau finanţare la data intrării în vigoare a prezentei legi, inclusiv cele pentru care a fost demarată sesiune de depunere a proiectelor,  se definitivează pe baza prevederilor legale în vigoare la data iniţierii acestora.

(2) Programele şi proiectele pentru protecţia mediului care nu se mai regăsesc în prevederile prezentei legi se asimilează unei categorii de programe sau proiecte existente şi se finanţează din sursele alocate acesteia, pe baza aprobării Comitetului director.
(3) Bugetul de venituri şi cheltuieli al Fondului pentru mediu şi al Administraţiei Fondului pentru Mediu se modifică, prin hotărâre a Guvernului în termen de 30 de zile de la data intrării în vigoare a prezentei legi.
	Este necesar a se prevedea dispoziţii tranzitorii pentru asigurarea continuităţii finanţării proiectelor pentru protecţia mediului.

	34. 
	
	
	Art.IV.- Ordonanţa de urgenţă a Guvernului nr.196/2005 privind Fondul pentru mediu, aprobată cu modificări şi completări prin Legea nr. 105/2006, publicată în Monitorul Oficial al României, Partea I,  nr.1.193 din 30 decembrie 2005, cu modificările şi completările ulterioare, precum şi cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

	Republicarea Ordonanţei de urgenţă a Guvernului nr. 196/2005 privind Fondul pentru mediu se impune deoarece a suferit numeroase modificări, iar urmărirea acesteia este greoaie.


	35. 
	
	Anexele 3 şi 4 adoptate de Senat se regăsesc la pagina 28
	Anexele 3 şi 4 astfel cum au fost adoptate de comisie se regăsesc la pagina 29.
	


„Anexa nr.3

Obiectivele minime de valorificare sau incinerare în instalaţii de incinerare cu recuperare de energie şi de valorificare

	
	Obiectivul de valorificare prin reciclare/tip de material (%)
	
	

	Anul
	Hârtie şi

carton
	Plastic
	Sticlă
	Metal
	Lemn
	Obiectivul global de valorificare

prin reciclare1)
	Obiectivul global de valorificare sau incinerare în instalaţiile de incinerare a deşeurilor cu recuperare de energie2)

	
	
	Total
	din care: pt. PET
	
	Total
	din care: pt. doze Al.
	
	(%)
	(%)

	2010
	60
	22,5
	42
	44
	50
	35
	12
	42
	48

	2011
	60
	22,5
	55
	60
	50
	42
	15
	55
	60


1) Procentajul minim din greutatea tuturor deşeurilor de ambalaje introduse pe piaţa naţională.

2) Procentajul minim din greutatea totală a tuturor materialelor de ambalaj conţinute în deşeurile de ambalaje introduse pe piaţa naţională.
Anexa nr.4

Etapizarea obligaţiilor pentru uleiurile uzate

	Anul
	Obligaţia

	2011
	40%

	2012
	60%

	2013
	80%"


„






„Anexa nr.3

Obiectivele minime de valorificare sau incinerare în instalaţii de incinerare cu recuperare de energie şi de valorificare prin reciclare, globale şi pe tip de material de ambalare, pentru anul 2011 şi începând cu anul 2012
	
	Obiectivul de valorificare prin reciclare/tip de material (%)
	
	

	Anul
	Hârtie şi

carton
	Plastic
	Sticlă
	Metal
	Lemn
	Obiectivele globale de valorificare

prin reciclare1)
	Obiectivele globale de valorificare sau incinerare în instalaţii de incinerare cu recuperare de energie2)

	
	
	Total
	din care: pt. PET
	
	Total
	din care: pt. Al.
	
	(%)
	(%)

	2011
	60
	22,5
	42
	54
	50
	17
	15
	50
	57

	2012
	60
	22,5
	55
	60
	50
	21
	15
	55
	60


1) Procentajul minim din greutatea tuturor deşeurilor de ambalaje introduse pe piaţa naţională.

2) Procentajul minim din greutatea totală a tuturor materialelor de ambalaj conţinute în deşeurile de ambalaje introduse pe piaţa naţională.

Anexa nr.4

Etapizarea obligaţiilor anuale 

de gestionare a uleiurilor uzate

	Anul
	Obligaţia1)

	2011
	40%

	2012
	60%

	Începând cu 2013
	80%"


1) Procentajul din cantitatea de uleiuri introduse pe piaţa naţională”

